作者:趙善慶
標題:雙調・水仙子仲春湖上
內容:雨痕著物潤如酥，草色和煙近似無，嵐光罩日濃如霧。正春風啼鷓鴣，鬥嬌羞粉女瓊奴。六橋錦繡，十里畫圖，二月西湖。渡瓜州渚蓮花脫錦衣收，風蓼青雕紅穗秋，堤柳綠滅長條瘦。系行人來去愁，別離情今古悠悠。南徐城下，西津渡口，北固山頭。客鄉秋夜梧桐一葉弄秋晴，砧杵千家搗月明，關山萬里增歸興。隔嵯峨白帝城，捱長宵何處銷凝？寒燈一檠，孤雁數聲，斷夢三更。